
Nr.                  /                2026 Municipiul Baia Mare					
Nr.                 /                 2026 Asociația Club Sportiv Festival of Happiness 

	
ACORD DE COOPERARE ÎNCHEIAT  ÎN BAZA H.C.L. NR.           /2026
aNEXA 1 LA h.c.l. NR.           / 2026




I. Părţile

Între,
Municipiul Baia Mare, str. Gheorghe Şincai nr. 37, Baia Mare, judeţ Maramureş, telefon 0262/211001, fax 0262/212332, cod fiscal 3627692, cont RO61 TREZ 24A6 7500 0591 100X deschis la Trezoreria Baia Mare, reprezentată prin domnul Ioan Doru Dăncuș, având funcţia de Primar

Și

Asociația Club Sportiv Festival of Happiness, cu sediul în localitatea Baia Mare, str. Miron Costin 14B/5, județul Maramureș, înregistrată în Registrul Asociatiilor și Fundațiilor sub nr. 85/I/A din 06.12.2022, cod de înregistrare fiscal 47283256, având contul nr. RO95RNCB0182174356850001 deschis la Banca Comercială Română, reprezentată legal de doamna Gabriela Andic, având funcţia de Preşedinte 

s-a convenit încheierea prezentului Acord de cooperare, cu respectarea următoarelor clauze:

II. Obiectul acordului

Art. 2 Obiectul prezentului acord îl constituie cooperarea între părţi în vederea organizării în comun a evenimentului ”Zumba Festival Baia Mare” ediția a V-a, care va avea loc în Baia Mare, în perioada 1 – 3 mai 2026, la Sala Sporturilor ”Lascăr Pană”.

III.	Durata acordului
Art. 3 Prezentul acord intră în vigoare la data semnării lui de către părți şi se sfârşeşte până cel târziu la data de 29 mai 2026.


IV. Obligaţiile părţilor 

Art. 4 Municipiul Baia Mare se obligă:

a) să colaboreze cu Asociația Club Sportiv Festival of Happiness sprijinind derularea în bune condiţii a evenimentului menţionat la Art. 2, pe toată durata prezentului Acord de cooperare; 
b) să asigure contribuția financiară în cadrul acordului de cooperare în sumă de 100.000 lei, în vederea organizării în comun a evenimentului ”Zumba Festival Baia Mare”, ediția a V-a”, în perioada 1 – 3 mai 2026, la Sala Sporturilor ”Lascăr Pană”.
c) suma de 100.000 lei, reprezentând contribuţia Municipiului Baia Mare, va acoperi o parte din linia de cheltuielă sonorizare, necesară pentru desfășurarea evenimentului.  
d) suma se acordă în baza documentelor justificative: contract de prestări servicii cu detalierea aparaturii/echipamentelor închiriate, procese verbale de recepție a serviciilor, e-facturi, poze de la eveniment, articole/link-uri din presă. În maxim 15 zile calendaristice de la încasarea sumelor aferente, Asociația Club Sportiv Festival of Happiness va înregistra la Municipiul Baia Mare dovada plăților aferente finanțării de la Municipiul Baia Mare, cât și a contrubuției proprii.

Art. 5  Asociația Club Sportiv Festival of Happines se obligă:
a) să organizeze evenimentul ”Zumba Festival Baia Mare”, ediția a V-a” în Baia Mare, în perioada 1 – 3 mai 2026, la Sala Sporturilor ”Lascăr Pană”.

b) să contribuie financiar cu cel puțin 10% din valoarea totală a cheltuielilor necesare pentru organizarea evenimentului;

c) să asigure coordonarea generală a evenimentului, gestionarea comunicării și promovării acestuia;

d) să respecte categoria de cheltuieli care reprezintă contribuţia Municipiului Baia Mare, conform bugetului prezentat;

e) să promoveze Municipiul Baia Mare ca partener al evenimentului, respectând regulile din Manualul de Identitate Vizuală al Municipiului Baia Mare, prin:
- Menționarea Municipiului Baia Mare ca partener al evenimentului, sub formularea “Eveniment organizat cu sprijinul Municipiului Baia Mare”;

f) în maxim 30 de zile calendaristice de la finalizarea evenimentului, până la 29 mai 2026 să înregistreze la Municipiul Baia Mare un raport financiar aferent atât contribuției financiare a Municipiului Baia Mare, cât și contribuției proprii, care va avea ca anexă documentele justificative, neînsoțite de dovada plății, precum şi un raport narativ privind desfăşurarea acestuia. În termen de 15 zile calendaristice de la data efectuării plății de către Municipiul Baia Mare, Asociația Club Sportiv Festival of Happiness Baia Mare va depune documentele justificative care să ateste dovada plăților.

g) să comunice în scris Municipiului Baia Mare orice modificare intervenită în derularea evenimentului desfăşurat conform prezentului acord;

h) să prezinte la solicitarea Municipiului Baia Mare alte documente și informații referitoare la desfășurarea evenimentului.


Modul de decontare:

· Se vor respecta prevederile OUG nr. 120/2021 privind administrarea, funcţionarea şi implementarea sistemului naţional privind factura electronică RO e-Factura şi factura electronică în România, precum şi pentru completarea Ordonanţei Guvernului nr. 78/2000 privind omologarea, eliberarea cărţii de identitate a vehiculului şi certificarea autenticităţii vehiculelor rutiere în vederea introducerii pe piaţă, punerii la dispoziţie pe piaţă, înmatriculării sau înregistrării în România, precum şi supravegherea pieţei pentru acestea, cu modificările și completările ulterioare.
· orice plată mai mare de 5.000 lei se efectuează numai prin instrumente de plată fără numerar, respectiv prin ordin de plată;
· sunt interzise plăţile fragmentate în numerar către furnizorii de bunuri şi servicii pentru facturile a căror valoare este mai mare de 5.000 lei;
· documentele - suport pentru plăţile prin bancă sunt: e-factura fiscală și ordinele de plată, care să confirme realizarea serviciilor sau primirea bunurilor care fac obiectul plăţii;
· documentele - suport în cazul plăţilor prin casă sunt: e-factura fiscală însoţită de chitanţă sau de bon fiscal şi care să confirme realizarea serviciilor sau primirea bunurilor care fac obiectul plăţii; 
· în cazul efectuării plăţii prin ordin de plată, se va ataşa o copie a acestuia. Ordinele de plată trebuie să fie însoțite de extrase de cont, care atestă efectuarea operațiunii bancare.
· atât pentru cheltuielile acoperite din contribuţia Municipiului Baia Mare, cât şi pentru cheltuielile acoperite din contribuţie proprie nu se acceptă decontarea acestora pe bază de bon fiscal, ci numai pe bază de factură însoţită de bon fiscal, ordin de plată sau chitanţă.
· facturile şi chitanţele emise de către furnizori trebuie să poarte numele şi datele de identificare ale Asociației Club Sportiv Festival of Happiness şi să fie în legătură cu evenimentul care face obiectul prezentului Acord de cooperare;
· se vor accepta la decont doar facturi emise începând cu data intrării în vigoare a prezentului Acord de cooperare;
· documentele justificative în baza cărora se va face decontarea vor fi prezentate în copie; pe fiecare document în parte se va face menţiunea “În conformitate cu originalul. Această cheltuială nu a fost şi nu va fi decontată la un alt partener decât Municipiul Baia Mare”, menţiune urmată de semnătura reprezentantului legal al Asociației Club Sportiv Festival of Happiness Baia Mare şi ştampilă; 

V.	Forţa majoră

Art. 6 Forţa majoră exonerează de răspundere părţile, în cazul neexecutării parţiale sau totale a obligaţiilor asumate prin prezentul acord. Prin forţă majoră se înţelege un eveniment independent de voinţa părţilor, imprevizibil şi insurmontabil, apărut după încheierea acordului şi care împiedică părţile să execute total sau parţial obligaţiile asumate.
VI.	Încetarea acordului

Art. 7 Prezentul acord poate înceta în următoarele situaţii:
a) prin acordul scris şi semnat al ambelor părţi;
b) când realizarea obiectului acordului este evident imposibilă prin intervenţia unui act de autoritate;
c) la expirarea termenului acordului pentru care a fost încheiat;
d) în cazuri excepţionale şi temeinic dovedite, inclusiv cazurile de forţă majoră, Municipiul Baia Mare poate decide să rezilieze Acordul printr-o notificare scrisă;
e) în cazul nerespectării de către Asociația Club Sportiv Festival of Happiness Baia Mare a prevederilor prezentului Acord, Municipiul Baia Mare poate dispune rezilierea Acordului.  

VII.	Litigii

Art. 8 Litigiile care se vor naşte din prezentul acord sau în legătură cu prezentul acord, inclusiv cele referitoare la validitatea, interpretarea, executarea sau desfiinţarea lui vor fi soluţionate pe cale amiabilă, în caz contrar, competenţa de soluţionare revenind instanţelor judecătoreşti.
VIII.	Dispoziţii finale

Art. 9 Prezentul acord intră în vigoare la data semnării sale de către părţi.
Prezentul acord s-a încheiat şi semnat în 2 exemplare originale, de egală valoare juridică, câte un exemplar pentru fiecare parte.

